भारतीय सिनेमा में यथार्थवाद का आरम्भ 1920 और 1930 के दशक का है। इसके सबसे पुराने उदाहरणों में से एक बाबूराव पेंटर की 1925 की मूक फिल्म 'सावकारी पाश' एक क्लासिक थी। यह फ़िल्म एक गरीब किसान (वी शांताराम द्वारा अभिनीत) के बारे में थी, जो "एक लालची साहूकार को अपनी जमीन देने को मजबूर हो जाता है और शहर की ओर पलायन कर एक मिल वर्कर बन जाता है।" यह यथार्थवादी सफलता के रूप में भारतीय सिनेमा के विकास में एक मील का पत्थर बन गया है। 1937 में शांताराम की फिल्म 'दुनिया न माने' ने भी भारतीय समाज में महिलाओं की स्थिति की आलोचना की। यह फ़िल्म उस समय बनायी गयी थी जब नारी स्वतंत्रता जैसा कोई शब्द समाज ने नहीं सुना था। इसमें स्त्री की गरिमा को बहुत खूबसूरती से प्रस्तुत किया गया है। जो लोग यह मानते हैं कि औरत आदमी के पैर की जूती है, उनके गाल पर यह करारे तमाचे की तरह थी।

वैश्विक प्रभाव
उत्थान
प्रारम्भिक समय
पुनरुत्थान